இது ஒருபுறம் இருந்தாலும் ரஜினியின் அரசியல் வருகை குறித்த மற்ற அரசியத்தலைவர்களின் கருத்தென்பது கலவையானதாக தான் இருந்தது. சீமான் ரஜினியின் மீதும் அவரின் முத்திரையின் மீதும் பல குற்றச்சாட்டுகளை முன்வைத்தார். முக்கியமாக சீமான் கலந்துகொண்ட ஒரு தனியார் தொலைக்காட்சி நிகழ்ச்சியில் பல வெளிநாட்டு தலைவர்கள், தொழிலதிபர்களின் புகைப்படங்களைக் காண்பித்து, "இவர்கள் காண்பிக்கும் முத்திரையை ஏன் இவர் காண்பிக்க வேண்டும். இவர் அவர்களுடய ஆள் தானே? நான் கட்சி ஆரம்பிக்கும்போது வாழ்த்து சொல்லாத ராஜபக்சே மகன் இப்போது ஏன் வாழ்த்து சொல்லவேண்டும்?" என்று ஆவேசமாகக் கேட்டார். சீமான் ஒரு புறம் குற்றச்சாட்டுகள் வைக்க, போக்குவரத்து கட்டண உயர்வை எதிர்த்து சமத்துவ மக்கள் கட்சியின் சார்பாக ஆர்ப்பாட்டம் நடைபெற்ற போது சரத்குமார், "நானும் ஆன்மிகவாதி தான். ஆனால் நான் இப்படி காட்டமாடேன். இது ஆட்டுடைய தலை" என்று பாபா முத்திரையைக் காண்பித்துக் கூறினார்.